Germaniya va Xitoy ishtirokidagi FAW-Volkswagen kompaniyasi shimoliy Xitoydagi Tyantszin shahridagi avtomobilsozlik zavodini barpo etish ishlariga yirik miqdorda sarmoya kiritadi. Sinxua agentligining xabar qilishicha, yiliga 300 ming donagacha avtomobil ishlab chiqarish quvvatiga ega yangi zavod loyihasini amalga oshirishga 19,5 mlrd yuan (3 mlrd dollar) sarflanadi. "Tyantszin zavodi 2020 yilga kelib, FAW-Volkswagen’ning ishlab chiqarish quvvatini yiliga 3 mln donagacha yetkazadi", -deb bayonot bergan Volkswagen’ning XXRdagi vakili Yoxem Xaytsman. "Volkswagen Xitoy avtomobil bozori istiqbollariga ishonadi", -degan Xaytsman. Ayni vaqtda, FAW-Volkswagen kompaniyasi Chanchun, Chendu, Foshan va Tsindao shaharlarida o‘z ishlab chiqarish birlashmalariga ega.